Ondersoek na Kuga-branddood vir eers uitgestel | Maroela Media
Adv. Gerrie Nel en Renisha Jimmy, die suster van Reshall (regs agter) het Maandag in die Wes-Kaapse hooggeregshof verskyn in die geregtelike ondersoek na die dood van Reshall. Foto: Verskaf.
Die geregtelike ondersoek na die dood van Reshall Jimmy in die Ford Kuga-sage is nou tot 18 Maart uitgestel nadat die getuienisleier in die saak dit versoek het.
Adv. Gerrie Nel, hoof van AfriForum die private vervolgingseenheid, het Maandag namens die Jimmy-gesin in die Wes-Kaapse hooggeregshof verskyn in die ondersoek na Jimmy se dood.
Volgens AfriForum se regspan is hierdie aansoek vir die uitstel van die ondersoek deur Ford se regspan geïnisieer en is dít gedoen sonder enige kennisgewing aan die Jimmy-familie of hul regsverteenwoordigers.
Nóg die SAPD nóg die Jimmy-familie het dié uitstel versoek, dus is hierdie vertraging, volgens AfriForum, slegs in Ford se belang.
Andrew Leask, ondersoeker by AfriForum se private vervolgingseenheid, het egter gesê hulle is tevrede met die verrigtinge tot dusver. Leask meen die regter het nou die speelveld gelyk gemaak nadat Ford die Jimmy-gesin en AfriForum se regspan "geboelie" het.
"Die uitstel van die verrigtinge sal nie keer dat ons wil toesien dat geregtigheid geskied nie. Ons kan nie toelaat dat groot korporatiewe maatskappye in gevalle soos hierdie nie aanspreeklikheid aanvaar nie.
"Bewyse dui daarop dat die brand deur 'n meganiese fout veroorsaak is en ons vertrou dat hierdie geregtelike ondersoek die waarheid aan die lig sal bring," het Leask bygevoeg.
Die eenheid glo ook die saak is 'n belangrike verdere stap in AfriForum se strategie om die beginsel van private vervolging te vestig.
Ford Ford Kuga Gerrie Nel
Ek kan dit nie glo nie! Nog n saak wat uitgestel is. Ongeveer alle sake word skynbaar uitgestel. Die rede? Bloei die klaer in die saak dood met regskostes en frustrasie tot so n mate dat die klaer in die saak uiteindelik maar bes gee. Hoeveel sake is in die laaste tyd uitgestel? Ongeveer almal. Ons regstelsel blyk ook gekaap te wees. Net mooi niks kom ooit afgehandel nie
Dit is net in Amerikaanse films wat motors ontplof wat dit lyk soos 'n ton plofstof. Ek het al 'n motor sien brand. Sy kon van 60km/h stop en betyds uitklim. Iets in die storie klop nie.
Iemand se KUGA het gebrand. Dit is nie opgeblaas nie. KUGA nie kliniek nie.
Dalk is daar nie 'n verskil nie.
Ongeag wat die maatskappy sê oor die aangeleentheid sal ek nie hul produk vertrou na die verkoop van hierdie "warm" motortjies nie. Ek dink hulle laat die saak sloer omdat hulle nog ń uitweg soek. Volgens berigte in die media het ń hele klomp van hierdie motors aan die brand geraak.